Spesialenheten får 18 millioner til Jensen-saken
ARTIKKELEN ER OVER FEM ÅR GAMMEL Spesialenhetens budsjett for 2014 blir dermed på 58 millioner kroner, skriver ABC Nyheter. - Det er viktig for regjeringen at Spesialenheten har de ressursene de trenger for å gjennomføre en effektiv etterforskningsinnsats, sier justisminister Anders Anundsen (Frp). Ifølge budsjettdokumentene beregnes etterforskningen å vare i ni måneder. De ekstra midlene skal blant annet dekke overtidsbetaling og reiseutgifter. - Jeg håper det resulterer i at vi snart blir ferdig med dette. Er det så voldsomt med overtid som brukes, bør de også klare å få oversikt over saken, sier Jensens forsvarer, advokat Jens Ove Hagen. Politioverbetjent Eirik Jensen ble pågrepet mandag 24. februar, mistenkt for grov korrupsjon i forbindelse med en stor narkotikasak som er under etterforskning. Han er ikke siktet i selve narkotikasaken, men for å ha lagt til rette for smugling. Jensen nekter straffskyld. Han har sittet i varetekt siden pågripelsen.
Spesialenheten for politisaker får 17,8 millioner kroner ekstra til etterforskning av korrupsjonssaken mot politimannen Eirik Jensen. Det kommer fram i revidert nasjonalbudsjett.